CELEX: 32018R1931
Language: hr
Date: 2018-12-10 00:00:00
Title: Provedbena uredba Vijeća (EU) 2018/1931 od 10. prosinca 2018. o provedbi članka 9. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo

11.12.2018   
               
               
                  HR
               
               
                  Službeni list Europske unije
               
               
                  L 314/1
               
            
         PROVEDBENA UREDBA VIJEĆA (EU) 2018/1931
         od 10. prosinca 2018.
         o provedbi članka 9. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (1), a posebno njezin članak 9.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. srpnja 2005. donijelo Uredbu (EZ) br. 1183/2005.
                  
               
                     (2)
                  
                  
                     Nakon preispitivanja samostalnih mjera ograničavanja iz članka 2.b Uredbe (EZ) br. 1183/2005 obrazloženja u pogledu osam osoba uvrštenih na popis u Prilogu I.a Uredbi (EZ) br. 1183/2005 trebalo bi izmijeniti. Ujedno bi trebalo ažurirati podatke u vezi sa svim osobama koje su uvrštene na popis u tom Prilogu.
                  
               
                     (3)
                  
                  
                     Prilog I.a Uredbi (EZ) br. 1183/2005 stoga bi trebalo na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Popis u Prilogu I.a Uredbi (EZ) br. 1183/2005 zamjenjuje se popisom iz Priloga ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. prosinca 2018.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  SL L 193, 23.7.2005., str. 1.
         
      
      
         
            PRILOG
            
               
                  
                     „PRILOG I.a
                     
                        Popis osoba, subjekata i tijela iz stavka 2.b
                     
                     A.   Osobe
                     
                                  
                              
                              
                                 Ime i prezime
                              
                              
                                 Podaci o identitetu
                              
                              
                                 Razlozi za uvrštavanje
                              
                              
                                 Datum uvrštavanja na popis
                              
                           
                                 1.
                              
                              
                                 Ilunga Kampete
                              
                              
                                 alias Gaston Hughes Ilunga Kampete; alias Hugues Raston Ilunga Kampete.
                                 Datum rođenja: 24.11.1964.
                                 Mjesto rođenja: Lubumbashi (DR Kongo).
                                 Broj vojne osobne iskaznice: 1-64-86-22311-29.
                                 Državljanstvo: DR Kongo.
                                 Adresa: 69, avenue Nyangwile, Kinsuka Mimosas, Kinshasa/Ngaliema, RDC.
                              
                              
                                 Kao zapovjednik Republikanske garde, Ilunga Kampete bio je odgovoran za jedinice Republikanske garde angažirane na terenu i uključene u prekomjernu uporabu sile i nasilnu represiju, u rujnu 2016. u Kinshasi. U tom je svojstvu Ilunga Kampete stoga bio uključen u planiranje, vođenje i počinjenje djela koja predstavljaju teška kršenja humanitarnih prava u DR Kongu.
                              
                              
                                 12.12.2016.
                              
                           
                                 2.
                              
                              
                                 Gabriel Amisi Kumba
                              
                              
                                 alias Gabriel Amisi Nkumba; „Tango Fort”; „Tango Four”.
                                 Datum rođenja: 28.5.1964.
                                 Mjesto rođenja: Malela (DR Kongo).
                                 Broj vojne osobne iskaznice:
                                 1-64-87-77512-30. Državljanstvo: DR Kongo.
                                 Adresa: 22, avenue Mbenseke, Ma Campagne, Kinshasa/Ngaliema, RDC.
                              
                              
                                 Bivši zapovjednik 1. zone obrane kongoanske vojske (FARDC), čije su snage sudjelovale u prekomjernoj uporabi sile i nasilnoj represiji u rujnu 2016. u Kinshasi. U tom je svojstvu Gabriel Amisi Kumba stoga bio uključen u planiranje, vođenje i počinjenje djela koja predstavljaju teška kršenja humanitarnih prava u DR Kongu.
                                 Gabriel Amisi Kumba je u srpnju 2018. imenovan zamjenikom načelnika stožera kongoanskih oružanih snaga (FARDC) zadužen za operacije i obavještajnu službu.
                              
                              
                                 12.12.2016.
                              
                           
                                 3.
                              
                              
                                 Ferdinand Ilunga Luyoyo
                              
                              
                                 Datum rođenja: 8.3.1973.
                                 Mjesto rođenja: Lubumbashi (DR Kongo).
                                 Broj putovnice: OB0260335
                                 (vrijedi od 15.4.2011. do 14.4.2016.).
                                 Državljanstvo: DR Kongo.
                                 Adresa: 2, avenue des Orangers, Kinshasa/Gombe, RDC.
                              
                              
                                 Kao zapovjednik protuizgredničke jedinice Légion Nationale d'Intervention kongoanske nacionalne policije, Ferdinand Ilunga Luyoyo odgovoran je za prekomjernu uporabu sile i nasilnu represiju u rujnu 2016. u Kinshasi. U tom je svojstvu, Ferdinand Ilunga Luyoyo stoga bio uključen u planiranje, vođenje i počinjenje djela koja predstavljaju teška kršenja humanitarnih prava u DR Kongu.
                                 Ferdinand Ilunga Luyoyo u srpnju 2017. imenovan je zapovjednikom jedinice kongoanske nacionalne policije nadležne za zaštitu institucija i visokih dužnosnika.
                              
                              
                                 12.12.2016.
                              
                           
                                 4.
                              
                              
                                 Celestin Kanyama
                              
                              
                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 Esprit de mort.
                                 Datum rođenja: 4.10.1960.
                                 Mjesto rođenja: Kananga (DR Kongo).
                                 Državljanstvo: DR Kongo.
                                 Broj putovnice: OB0637580
                                 (vrijedi od 20.5.2014. do 19.5.2019.).
                                 Odobrena mu je schengenska viza br. 011518403, izdana 2.7.2016.
                                 Adresa: 56, avenue Usika, Kinshasa/Gombe, RDC.
                              
                              
                                 Kao ravnatelj kongoanske nacionalne policije, Celestin Kanyama bio je odgovoran za prekomjernu uporabu sile i nasilnu represiju u rujnu 2016. u Kinshasi. U tom je svojstvu Celestin Kanyama stoga bio uključen u planiranje, vođenje i počinjenje djela koja predstavljaju teška kršenja humanitarnih prava u DR Kongu.
                                 Celestin Kanyama je u srpnju 2017. imenovan glavnim direktorom škola za osposobljavanje nacionalne policije.
                              
                              
                                 12.12.2016.
                              
                           
                                 5.
                              
                              
                                 John Numbi
                              
                              
                                 alias John Numbi Banza Tambo; John Numbi Banza Ntambo; Tambo Numbi.
                                 Datum rođenja: 16.8.1962.
                                 Mjesto rođenja: Jadotville-Likasi-Kolwezi (DR Kongo).
                                 Državljanstvo: DR Kongo.
                                 Adresa: 5, avenue Oranger, Kinshasa/Gombe, RDC.
                              
                              
                                 Bivši glavni inspektor kongoanske nacionalne policije John Numbi osobito je bio uključen u kampanju nasilnih zastrašivanja izvršenih u kontekstu guvernerskih izbora u ožujku 2016. u četirima pokrajinama bivše Katange te je kao takav odgovoran za sprečavanje okončanja krize na sporazuman i miran način s ciljem održavanja izbora u DR Kongu. U srpnju 2018. John Numbi imenovan je glavnim inspektorom kongoanskih oružanih snaga (FARDC).
                              
                              
                                 12.12.2016.
                              
                           
                                 6.
                              
                              
                                 Roger Kibelisa
                              
                              
                                 alias Roger Kibelisa Ngambaswi.
                                 Datum rođenja: 9.9.1959.
                                 Mjesto rođenja: Fayala (DR Kongo).
                                 Državljanstvo: DR Kongo.
                                 Adresa: 24, avenue Photopao, Kinshasa/Mont Ngafula, RDC.
                              
                              
                                 Kao ravnatelj za unutarnje poslove pri nacionalnoj obavještajnoj službi, Roger Kibelisa uključen je u kampanju zastrašivanja članova opozicije koju provode dužnosnici nacionalne obavještajne službe, uključujući proizvoljna uhićenja i pritvaranja. Roger Kibelisa stoga ugrožava vladavinu prava te sprečava okončanje krize na sporazuman i miran način ususret izborima u DR Kongu.
                              
                              
                                 12.12.2016.
                              
                           
                                 7.
                              
                              
                                 Delphin Kaimbi
                              
                              
                                 alias Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Datum rođenja: 15.1.1969. (alternativno: 15.7.1969.).
                                 Mjesto rođenja: Kiniezire/Goma (DR Kongo).
                                 Državljanstvo: DR Kongo.
                                 Broj diplomatske putovnice: DB0006669 (vrijedi od 13.11.2013. do 12.11.2018.).
                                 Adresa: 1, 14eme rue, Quartier Industriel, Linete, Kinshasa, RDC.
                              
                              
                                 Bivši načelnik vojne obavještajne službe (bivši DEMIAP), dijela nacionalnog operativnog centra, zapovjedne i kontrolne strukture odgovorne za proizvoljna uhićenja i nasilnu represiju u Kinshasi u rujnu 2016. te odgovoran za snage koje su sudjelovale u zastrašivanju i proizvoljnim uhićenjima, sprečavanju okončanja krize na sporazuman i miran način s ciljem održavanja izbora u DR Kongu. Delphin Kaimbi je u srpnju 2018. imenovan pomoćnikom načelnika stožera u vojnom stožeru FARDC-a, zadužen za obavještajnu službu.
                              
                              
                                 12.12.2016.
                              
                           
                                 8.
                              
                              
                                 Evariste Boshab, bivši potpredsjednik vlade i ministar unutarnjih poslova i sigurnosti
                              
                              
                                 alias Evariste Boshab Mabub Ma Bileng
                                 Datum rođenja: 12.1.1956.
                                 Mjesto rođenja: Tete Kalamba (DR Kongo).
                                 Državljanstvo: DR Kongo.
                                 Broj diplomatske putovnice: DP0000003 (vrijedi od: 21.12.2015. — datum isteka valjanosti: 20.12.2020.).
                                 Schengenska viza istekla 5.1.2017.
                                 Adresa: 3, avenue du Rail, Kinshasa/Gombe, RDC.
                              
                              
                                 U svojstvu potpredsjednika vlade i ministra unutarnjih poslova i sigurnosti od prosinca 2014. do prosinca 2016. Evariste Boshab službeno je bio nadležan za policijske i sigurnosne službe te koordinaciju rada pokrajinskih guvernera. U tom svojstvu bio je odgovoran za uhićenja aktivista i članova oporbe kao i prekomjernu uporabu sile, među ostalim u razdoblju između rujna 2016. i prosinca 2016. kao odgovor na prosvjede u Kinshasi, što je dovelo do ubojstava ili ranjavanja velikog broja civila od strane sigurnosnih službi. Evariste Boshab stoga je bio uključen u planiranje, vođenje i počinjenje djela koja predstavljaju teška kršenja ljudskih prava u DR Kongu.
                              
                              
                                 29.5.2017.
                              
                           
                                 9.
                              
                              
                                 Alex Kande Mupompa, bivši guverner pokrajine Kasai Central
                              
                              
                                 alias Alexandre Kande Mupomba; Kande-Mupompa.
                                 Datum rođenja: 23.9.1950.
                                 Mjesto rođenja: Kananga (DR Kongo).
                                 Državljanstvo: DR Kongo i Belgija.
                                 Broj putovnice DR Konga: OP0024910 (vrijedi od: 21.3.2016. — datum isteka valjanosti: 20.3.2021.).
                                 Adrese:
                                 Messidorlaan 217/25, 1180 Uccle, Belgija.
                                 1, avenue Bumba, Kinshasa/Ngaliema, RDC.
                              
                              
                                 Kao guverner pokrajine Kasai Central do listopada 2017. Alex Kande Mupompa bio je odgovoran za prekomjernu uporabu sile, nasilnu represiju i izvansudska pogubljenja koje su od kolovoza 2016. počinile sigurnosne snage i kongoanska nacionalna policija (PNC) u pokrajini Kasai Central, uključujući ubojstva na području Dibaye u veljači 2017.
                                 Alex Kande Mupompa stoga je bio uključen u planiranje, vođenje ili počinjenje djela koja predstavljaju teška kršenja ljudskih prava u DR Kongu.
                              
                              
                                 29.5.2017.
                              
                           
                                 10.
                              
                              
                                 Jean-Claude Kazembe Musonda, bivši guverner pokrajine Haut Katanga
                              
                              
                                 Datum rođenja: 17.5.1963.
                                 Mjesto rođenja: Kashobwe (DR Kongo).
                                 Državljanstvo: DR Kongo.
                                 Adresa: 7891, avenue Lubembe, Quartier Lido, Lubumbashi, Haut-Katanga, RDC.
                              
                              
                                 Kao guverner pokrajine Haut Katanga do travnja 2017. Jean-Claude Kazembe Musonda bio je odgovoran za prekomjernu uporabu sile i nasilnu represiju koje su počinile sigurnosne snage i kongoanska nacionalna policija u pokrajini Haut Katanga, među ostalim između 15. i 31. prosinca 2016. kada je 12 civila ubijeno i 64 ranjeno zbog uporabe smrtonosne sile od strane sigurnosnih snaga uključujući agente kongoanske nacionalne policije kao odgovor na prosvjede u Lubumbashiju.
                                 Jean-Claude Kazembe Musonda stoga je bio uključen u planiranje, vođenje i počinjenje djela koja predstavljaju teška kršenja ljudskih prava u DR Kongu.
                              
                              
                                 29.5.2017.
                              
                           
                                 11.
                              
                              
                                 Lambert Mende, ministar komunikacija i medija i glasnogovornik vlade
                              
                              
                                 alias Lambert Mende Omalanga.
                                 Datum rođenja: 11.2.1953.
                                 Mjesto rođenja: Okolo (DR Kongo).
                                 Broj diplomatske putovnice: DB0001939 (izdana: 4.5.2017. — istječe: 3.5.2022.).
                                 Državljanstvo: DR Kongo.
                                 Adresa: 20, avenue Kalongo, Kinshasa/Ngaliema, RDC.
                              
                              
                                 Kao ministar komunikacija i medija od 2008. Lambert Mende odgovoran je za represivnu medijsku politiku u kojom se krši pravo na slobodu izražavanja i informiranja te potkopava okončanje krize na sporazuman i miran način ususret izborima u DR Kongu. Lambert Mende donio je 12. studenoga 2016. dekret kojim se ograničava mogućnost emitiranja programa stranih medija u DR Kongu.
                                 Kršeći politički dogovor od 31. prosinca 2016. između predsjedničke većine i oporbenih stranaka, određeni broj medijskih kuća u listopadu 2018. još nije nastavio s emitiranjem.
                                 U svojstvu ministra komunikacija i medija Lambert Mende stoga je odgovoran za sprečavanje okončanja krize na sporazuman i miran način ususret izborima u DR Kongu, među ostalim represijom.
                              
                              
                                 29.5.2017.
                              
                           
                                 12.
                              
                              
                                 Brigadni general Eric Ruhorimbere, zamjenik zapovjednika 21. vojnog okruga (Mbuji-Mayi)
                              
                              
                                 alias Eric Ruhorimbere Ruhanga; Tango Two; Tango Deux.
                                 Datum rođenja: 16.7.1969.
                                 Mjesto rođenja: Minembwe (DR Kongo).
                                 Broj vojne osobne iskaznice: 1-69-09-51400-64.
                                 Državljanstvo: DR Kongo.
                                 Broj putovnice DR Konga: OB0814241.
                                 Adresa: Mbujimayi, Kasai Province, RDC.
                              
                              
                                 Kao zamjenik zapovjednika 21. vojnog okruga od rujna 2014. do srpnja 2018. Eric Ruhorimbere bio je odgovoran za prekomjernu uporabu sile i izvansudska pogubljenja koja su počinile snage FARDC-a, osobito protiv paravojnih snaga Nsapu te žena i djece.
                                 Eric Ruhorimbere stoga je bio uključen u planiranje, vođenje i počinjenje djela koja predstavljaju teška kršenja ljudskih prava u DR Kongu. Eric Ruhorimbere u srpnju 2018. imenovan je zapovjednikom operativnog sektora Nord Equateur.
                              
                              
                                 29.5.2017.
                              
                           
                                 13.
                              
                              
                                 Ramazani Shadari, bivši potpredsjednik vlade i ministar unutarnjih poslova i sigurnosti
                              
                              
                                 alias Emmanuel Ramazani Shadari Mulanda; Shadary.
                                 Datum rođenja: 29.11.1960.
                                 Mjesto rođenja: Kasongo (DR Kongo).
                                 Državljanstvo: DR Kongo.
                                 Adresa: 28, avenue Ntela, Mont Ngafula, Kinshasa, RDC.
                              
                              
                                 Kao potpredsjednik vlade i ministar unutarnjih poslova i sigurnosti do veljače 2018. Ramazani Shadari službeno je odgovoran za policijske i sigurnosne službe te koordinaciju rada pokrajinskih guvernera. U tom svojstvu bio je odgovoran za uhićenja aktivista i članova oporbe kao i za prekomjernu uporabu sile, poput nasilnog napada na članove pokreta Bundu Dia Kongo (BDK) u središnjem Kongu, represiju u Kinshasi u siječnju i veljači 2017. te prekomjernu uporabu sile i nasilnu represiju u pokrajini Kasai.
                                 U tom je svojstvu Ramazani Shadari stoga bio uključen u planiranje, vođenje i počinjenje djela koja predstavljaju teška kršenja humanitarnih prava u DR Kongu.
                                 Ramazani Shadari je u veljači 2018. imenovan stalnim tajnikom stranke Parti du peuple pour la reconstruction et le développement (PPRD).
                              
                              
                                 29.5.2017.
                              
                           
                                 14.
                              
                              
                                 Kalev Mutondo, voditelj (službeno glavni direktor) nacionalne obavještajne službe (ANR)
                              
                              
                                 alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Datum rođenja: 3.3.1957.
                                 Državljanstvo: DR Kongo.
                                 Broj putovnice: DB0004470 (izdana: 8.6.2012. — istječe: 7.6.2017.).
                                 Adresa: 24, avenue Ma Campagne, Kinshasa, RDC.
                              
                              
                                 Kao voditelj nacionalne obavještajne službe (ANR) s dugotrajnim mandatom Kalev Mutondo uključen je u i odgovoran za proizvoljna uhićenja, pritvaranja i zlostavljanja članova oporbe, aktivista civilnog društva i drugih. On stoga ugrožava vladavinu prava i sprečava okončanje krize na sporazuman i miran način ususret izborima u DR Kongu te sudjeluje u planiranju ili vođenju djela koja predstavljaju teška kršenja ljudskih prava u DR Kongu.
                              
                              
                                 29.5.2017.
                              
                           B.   Subjekti
                     […]
                  
               ”.